বেরিলিয়াম হাইড্রক্সাইড

বেরিলিয়াম হাইড্রক্সাইড একটি অজৈব যৌগ যার রাসায়নিক সংকেত Be(OH)2 । এটিএকটি উভধর্মী হাইড্রক্সাইড, যা অ্যাসিড এবং ক্ষার উভয়েই দ্রবীভূত হয়। প্রাকৃতিতে বিশুদ্ধ বেরিলিয়াম হাইড্রোক্সাইড পাওয়াা খুবই বিরল। কিছু খনিজে (বিহোয়াইট, অর্থোরম্বিক; ক্লিনোবেহোয়াইট, মনোক্লিনিক) খুবই অল্প পরিমাণে দেখা যায়। রাসায়নিক শিল্পে বেরিল এবং বার্ট্রান্ডাইট আকরিক থেকে বেরিলিয়াম ধাতু নিষ্কাশনের সময় উপজাত হিসাবে বেরিলিয়াম হাইড্রক্সাইড তৈরি হয়। বেরিলিয়াম হাইড্রক্সাইডের জলে দ্রাব্যতা খুব কম। তাই এর দ্রবণ তৈরি করা কঠিন। বেরিলিয়াম লবণের দ্রবণে ক্ষার যোগ করা হলে এই যৌগটির α-রূপ (একটি থকথকে জেল) তৈরি হয়। দ্রবণ কিছুক্ষণ রেখে দিলে বা গরম করে ফুটন্ত অবস্থায় আনা হলে রম্বিক β-রূপটির অধঃক্ষেপ পড়ে। বেরিলিয়াম হাইড্রক্সাইডের গঠন জিঙ্ক হাইড্রোক্সাইড, Zn(OH) 2 এর মতো। এর গঠন টেট্রাহেড্রাল যার কেন্দ্রে বেরিলিয়াম পরমাণু রয়েছে। জলীয় ক্ষার দ্রবণে এটি দ্রবীভূত হয়। তবে তাতে বেরিলিয়াম হাইড্রক্সাইড থাকে না। জলীয় ক্ষার দ্রবণে এটি বিক্রিয়া করে দ্রবীভূত হয়ে টেট্রাহাইড্রক্সোবেরিলেট [Be(OH)4]2− নামে একটি আয়ন গঠন করে। এই আয়নটি টেট্রাহাইড্রোক্সিডোবেরিলেট নামেও পরিচিত। সোডিয়াম হাইড্রক্সাইড দ্রবণে এর বিক্রিয়াটি নিম্নরূপ: 2 NaOH(জলীয়) + Be(OH)2(s) → Na2[Be(OH)4](জলীয়) অ্যাসিডের সাথে বিক্রিয়া করলে বেরিলিয়াম লবণ তৈরি হয়। উদাহরণস্বরূপ, সালফিউরিক অ্যাসিডের সাথে বেরিলিয়াম সালফেট গঠিত হয়: Be(OH)2 + H 2 SO4 → BeSO4 + 2 H2O বেরিলিয়াম হাইড্রক্সাইডকে ৪০০ ডিগ্রি সেলসিয়াস তাপমাত্রায় উত্তপ্ত করলে এর থেকে জল বের হয়ে গিয়ে সাদা রঙের বেরিলিয়াম অক্সাইডে গুঁড়ো তৈরি হয়। বিক্রিয়াটি নিম্নরূপ: Be(OH)2 → BeO + H2O এই বেরিলিয়াম অক্সাইডকে উচ্চ তাপমাত্রায় আরও গরম করলে ষে বেরিলিয়াম অক্সাইড পাওয়া যায় সেটি অ্যাসিডে অদ্রবণীয়। Pradyot Patnaik. Handbook of Inorganic Chemicals. McGraw-Hill, 2002, আইএসবিএন ০-০৭-০৪৯৪৩৯-৮ John Rumble (জুন ১৮, ২০১৮)। CRC Handbook of Chemistry and Physics (English ভাষায়) (99 সংস্করণ)। CRC Press। পৃষ্ঠা 4–47। আইএসবিএন 978-1138561632। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Handbook of Chemistry and Physics। Cleveland, Ohio: Chemical Rubber Publishing Company। ১৯৫১। পৃষ্ঠা 1636–1637। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Zumdahl, Steven S. (২০০৯)। Chemical Principles 6th Ed.। Houghton Mifflin Company। আইএসবিএন 978-0-618-94690-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Beryllium Hydroxide"। American Elements। সংগ্রহের তারিখ ৫ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NIOSH Pocket Guide to Chemical Hazards #0054" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mindat, http://www.mindat.org/min-603.html Mindat, http://www.mindat.org/min-1066.html Jessica Elzea Kogel, Nikhil C. Trivedi, James M. Barker and Stanley T. Krukowski, 2006, Industrial Minerals & Rocks: Commodities, Markets, and Uses, 7th edition, SME, আইএসবিএন ০-৮৭৩৩৫-২৩৩-৫ Mary Eagleson, 1994, Concise encyclopedia chemistry, Walter de Gruyter, আইএসবিএন ৩-১১-০১১৪৫১-৮ Greenwood, N. N.; Earnshaw, A. (১৯৯৭)। Chemistry of the Elements (2nd সংস্করণ)। Butterworth-Heinemann। আইএসবিএন 0080379419। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Egon Wiberg, Arnold Frederick Holleman (2001) Inorganic Chemistry, Elsevier আইএসবিএন ০-১২-৩৫২৬৫১-৫